Ufahamu
Language: Swahili | Genre: Exam

NDOA ZIKO MBINGUNI

Siku hiyo nilirauka che kabla ya giza la kaniki kuisha. Nilipiga bismillahi ili kutoa shukurani za dhati kwa Hababi. Lengo azizi lilikuwa ni kujizatiti kwa udi na uvumba nihudhurie nikahi ya msiri wangu aliyeitwa Bakari. Nilikibwakia kiamshakinywa kilichokuwa kimenoga mathalani embe boribo. Nilifanya halahala, chambilecho wakale chelewa chelewa utampata mwana si wako. Wakati wa mafungulia nyama niling'oa nanga. Niliwapa wavyele wangu mkono wa buriani. Niliwaambia wawe na matumaini nitarudi kwani, mwendea tezi na omo marejeo ni ngamani.

Saa nne ushei nilikuwa nimefika kanisani. Bwana arusi alikuwa amejikwatua kwatukwatu kwa suti ya sufi ya rangi ya nili. Nilipomkaribia alinukia marashi ya Sultan. Bi arusi alikuwa amevaa veli nyeupe pe mithili ya theluji. Pia alionekana mwenye furaha kochokocho.Nyuso za maarusi zilidhihirisha raha waliyokuwa nayo.

Bwana na Bi. harusi walikuwa wakipigana busu hadharani. Kipendacho moyo hula nyama bichi. Ibada ya harusi iliongozwa na kasisi Juma aliyekuwa na maneno mengi kama chiriku. Ndani ya kanisa mlikuwa mmetiwa nakshi, taa za rangi tofauti zilikuwa zikimetameta metumetu. Viambazani vibofu vilikamilisha urembo wa kanisa.

Alianzia kwa kunena kuwa ndoa hufungwa mbinguni. Bi harusi ambaye alikuwa mwana wa mkalimani aliitwa Maria. Alikuwa kipusa wa haiba. Chanda chema huvikwa pete kwani Maria alistahili kuolewa.

Mahubiri yalitoka agano la kale. Kasisi aliwasihi waishi maisha yenye ramsa riboribo. Pia, aliwaombea Mola awe kurunzi ya aushi yao.
Waumini walitulia tuli na kunyamaa ji lau maji mtungini huku wakishiriki ibada. Ibada ilimalizika huku kila insi akiwa ametekwa nyara na uchovu kama wa mchimba mgodi wa dhahabu kutoka nchi ya Azani. Tafrija kabambe ziliandaliwa katika ukumbi wa Peponi.

Tulipofika ukumbini ramuramu ya watu ilikuwa imengojea maarusi kwa hamu na dukuduku. Magari yaliegeshwa kando ya ukumbi. Mseto wa mapochopochopo uliletwa ambao ulikuwa umeandaliwa na wapishi mahiri. Ulikuwa ni biriani, pilau, minofu ya kuku, sarara na kima.

Ulikuwa, umetiwa viungo kochokocho kama mdalasini, karafuu na bizari . Kila aliyehudhuria alihondohondoa mseto huo hadi matumbo yakawa viliba. Waama, siku njema huonekana asubuhi.